recursal/SuperWikiNEXT-32B huggingface dataset:
| Opprøret i Pankisi-juvet |
| --- |
| Kakhetis plassering. I denne regionen ligger Pankisi. |
| 

|  |  |
| --- | --- |
| Dato | 20. februar 2002–juni 2003 |
| Sted | Pankisi-juvet, Georgia |
| Resultat | Georgisk seier |

 |
| Stridende parter |
| Georgias flagg Georgia
USAs flagg USA | Al Qaidas flagg al-Qaida |
| Kommandanter og ledere |
| Georgias flagg Eduard Shevardnadze | Ukjent |

**Opprøret i Pankisi-juvet** var en konflikt mellom Georgia og tsjetsjenske Al-Qaida-militante. Georgia ble presset av Russland og USA til å gå hardt til verks mot Al-Qaida i Pankisi-juvet. Georgia mottok betydelig amerikansk støtte under konflikten.

Ricin-krisen
------------

Det er virker ikke til å være mange grunner til at Abu Musab al-Zarqawi bevegde seg inn i Pankisi-juvet bortsett fra at området lå nært Tsjetsjenia hvor Al-Qaida stod sterkt. I perioden før Irak-krigen brøt ut i 2003, ble dusinvis av nordafrikanere, hvorav mesteparten var algerere, arrestert i Storbritannia, Frankrike og Spania for å forberede ricin og andre kjemiske våpen. Colin Powell og flere andre hevdet at arrestasjonen var et bevis på at et omfattende tsjetsjensk-ledet ricin-nettverk som senere ekspanderte til å også omfatte Irakisk Kurdistan.

Georgiske operasjoner
---------------------

Georgiske tropper under en øvelse.
Den 20. oktober 2002 hadde Georgia nettoført rundt et dusin arabiske militante. Det ble også fanget opp en bil full av tsjetsjenske militante. Georgia og USA satte igang en kampanje mot militantene, og mange ble tatt til fange som følge av dette. Den 3. september 2003 uttalte president Eduard Shevardnadze at de georgiske sikkerhetsstyrkene hadde gjenetablert full kontroll over Pankisi-juvet. Georgia sendte 1,000 politioffiserer og sikkerhetsstyrker inn i området i oktober, og styrket sin posisjon med blant annet opprettelse av sjekkpunkter.

Det ble også hevdet at Georgia planla å ruste opp den militære styrken på grensen til Tsjetsjenia og Ingusjetia. Russland anklaget Georgia for å snu det blinde øyet til at tsjetsjenske militante krysset grensen. Den 23. juni 2003 ble området infiltrert av 15 tsjetsjenske militser som tok kontroll over et to-etasjers hus.

Den 14. mai 2004 ble to algeriere arrestert i Frankrike etter å ha blitt avslørt i å arbeide med kjemiske og biologiske våpen.

Referanser
----------

1. ↑  The Jamestown Foundation: «Ricin Fever: Abu Musab al-Zarqawi in the Pankisi Gorge» Publisert 5. mai 2005, besøkt 3. april 2011
2. ↑  TIME Magazine: «Al Qaeda: Alive and Ticking» Publisert 20. oktober 2002, besøkt 3. april 2011
3. ↑  New York Times: «Georgia: Region Under Control» Publisert 3. september 2002, besøkt 3. april 2011
4. ↑  New York Times: «U.S. Entangled in Mystery of Georgia's Islamic Fighters» Publisert 15. juni 2003, besøkt 3. april 2011
5. ↑  New York Times: «French Seize 2 Algerians in Terrorist Inquiry» Publisert 15. mai 2004, besøkt 3. april 2011
**The Noisettes** er et indie rock band fra London som bastår av vokalist og bassist Shingai Shoniwa, gitarist Dan Smith, og trommeslager Jamie Morrison.
Noisettes ble dannet i 2003 da Smith og Shoniwa, tidligere vokalist i Sonarfly, møttes og begynte å spille og skrive låter sammen. 

I februar 2007 slapp de debutalbumet *What's the time, Mr. Wolf*.
Bandet har turnert over store deler av Europa og USA og har varmet opp for band som TV on the Radio, Tom Vek, Babyshambles, Bloc Party, Mystery Jets og Muse. 

The Noisettes spilte på Hove festivalen i 2007.

Diskografi
----------

### Album

* *What's the Time Mr. Wolf?* (2007)
* *Wild Young Hearts* (2009)

### EP

* *Three Moods of the Noisettes* (2005)

Eksterne lenker
---------------

* Offisielt nettsted Rediger på Wikidata

* (en) Noisettes – kategori av bilder, video eller lyd på Commons Rediger på Wikidata

|  |  |
| --- | --- |
| Oppslagsverk/autoritetsdata | VIAF **·** GND **·** LCCN **·** ISNI **·** BNF **·** BNF (data) **·** SUDOC **·** NKC **·** BBC Things **·** Munzinger **·** MusicBrainz **·** Discogs **·** AllMusic
 |
**Eplesnegler** er en gruppe tropiske og subtropiske snegler.
Mange av artene er utbredte i akvaristikken. *Pomacea bridgesii* er særlig populær da den i motsetning til de fleste andre artene kan holdes sammen med planter uten å ete dem opp. Flere arter regnes som skadedyr. Eplesnegler tilberedes også som mat, og regnes enkelte steder som en delikatesse.

Anatomi
-------

*Pomacea canaliculata* som puster luft gjennom snorkelen
Eplesnegler er meget godt tilpasset tropiske regioner som veksler mellom tørke- og regntid. De har en viss evne til å bevege seg over land, og de har et «lokk» (*operculum*) som de kan lukke skallet med slik at de ikke tørker ut mens de gjemmer seg i gjørmen gjennom tørkeperioder.

En av de typiske tilpasningene er det forgrenete åndedrettssystemet på høyre side av sneglens kropp. Det kan sammenlignes med gjellene på en fisk, og de bruker det til å puste under vann. I tillegg har de en lunge på venstre side som de puster luft med. 
I forbindelse med lungen har *Pomacea*- og *Pila*sneglene en snorkel som de bruker for å puste inn luft uten å forlate vannet, slik at de ikke skal bli spist av fugler.
Denne gjelle/lunge-kombinasjonen øker aksjonsradiusen til sneglen når den leter etter mat. Det er en del av deres naturlige adferd å forlate vannet når det er for lite mat under overflaten. 

Eplesnegler finnes i forskjellige økosystemer: dammer, sumper og elver. Selv om de til tider forlater vannet, tilbringer de mesteparten av tiden sin under vann. 
Nervesystemet har elleve ganglier som hver har sine spesialiserte oppgaver.

Forplantning
------------

I motsetning til mange andre sneglearter, er ikke eplesnegler hermafroditter; det trengs en hann og en hunn for at de skal formere seg.
Flere av eplesnegl-slektene (*Pomacea*, *Pila* og *Asolene/Pomella*) legger eggene sine over vannflaten i klaser. Denne bemerkelsesverdige strategien beskytter eggene mot å bli spist av fisk og andre akvatiske skapninger.

Referanser
----------

1. ↑

Eksterne lenker
---------------

* (en) *eplesnegler* – oversikt og omtale av artene i WORMS-databasen Rediger på Wikidata

* (en) *eplesnegler* i Encyclopedia of Life Rediger på Wikidata

* (en) *eplesnegler* i Global Biodiversity Information Facility Rediger på Wikidata

* (no) *eplesnegler* hos Artsdatabanken Rediger på Wikidata

* (sv) *eplesnegler* hos Dyntaxa Rediger på Wikidata

* (en) *eplesnegler* hos Fossilworks Rediger på Wikidata

* (en) *eplesnegler* hos ITIS Rediger på Wikidata

* (en) *eplesnegler* hos NCBI Rediger på Wikidata

* (en) *Kategori:Ampullariidae* – bilder, video eller lyd på Wikimedia Commons Rediger på Wikidata

* *Ampullariidae* – detaljert informasjon på Wikispecies Rediger på Wikidata
* Applesnail.net

|  |  |
| --- | --- |
| Oppslagsverk/autoritetsdata | Encyclopædia Britannica
 |
**The Night Has a Thousand Eyes** er en populær amerikansk sang med melodi og tekst av Benjamin Weisman, Dorothy Wayne og Marilynn Garrett, som ble gjort berømt av Bobby Vee på hans album med samme navn på Liberty Records fra 1963.

Den populære sangen lå på en andreplass på den amerikanske Billboard Hot 100-singlelisten, en tredjeplass på Billboard Easy Listening-listen samt en niendeplass på Billboard R&B Singles-listen.

«The Night Has a Thousand Eyes» kom også på den britiske singlelisten 9. februar 1963 og lå der i tolv uker med nummer tre som høyeste plassering.

En versjon av sangen med et langsommere tempo ble fremført av Anita Kelsey i filmen *Dark City* (1998).

Referanser
----------

1. ↑  secondhandsongs.com Arkivert 13. september 2008 hos Wayback Machine.
2. ↑  secondhandsongs.com Arkivert 13. september 2008 hos Wayback Machine.
3. ↑  Chart Stats - Bobby Vee - The Night Has A Thousand Eyes
4. ↑  Internet Movie Database – Dark City (1998) – Soundtracks[*død lenke*]
**Opprustning** vil vanligvis bety at et land raskt bygger ut sine militære styrker og som begrep er det sterkt knyttet til perioden før første verdenskrig, til 1930-årene og til den kalde krigen. Opprustning blir ofte av omverdenen opplevet som krigsforberedelser, men kan også ha en avskrekkende virkning på motstanderes mulige aggressive ambisjoner.

Eksempler
---------

### Første verdenskrig

Før første verdenskrig ble begrepet opprustning for eksempel brukt om våpenkappløpet mellom Storbritannia og Tyskland. Tyskland utviklet våpenet sine og det likte ikke den daværende stormakten Storbritannia, så dermed begynte landene med våpenkappløp. Før første verdenskrig var det en rask oppbygging av de militære styrkene i flere sentrale europeiske land som Storbritannia, Tyskland og Frankrike, men også i nøytrale småstater som Sverige.

### Mellomkrigstiden og andre verdenskrig

Etter Tysklands nederlag i første verdenskrig ble det en rask nedbygging av de fleste europeiske lands militære styrker, sikkerhetssituasjonen ble ansett som så god at man valgte å redusere forsvarsbudsjettene kraftig. Etter den nasjonalsosialistiske maktovertakelsen i Tyskland i 1933 begynte Tyskland en massiv militær opprustning, det førte til at andre europeiske nasjoner etterhvert forsøkte å svare med tilsvarende egen militær opprustning.

### Den kalde krigen

Da andre verdenskrig sluttet med Tysklands og Japans nederlag i 1945 ble det en ny og kortvarig nedrustningsperiode inntil den kalde krigen satte inn mot slutten av 1940-tallet og varte til slutten av 1990-tallet.

Se også
-------

* Beredskap
* Nedrustning
**Halfdan Ditlev-Simonsen** (født 15. februar 1894 i Flosta, død 24. februar 1962 i Oslo) var en norsk idrettsutøver, idrettsleder og skipsreder. Han ble født inn i en familie aktiv innen idrett og shipping. Hans far var skipsreder Olaf Ditlev-Simonsen, og brødrene John, Olaf Christian, Sverre og Aage Ditlev-Simonsen utmerket seg alle i ulike idrettsgrener.

Idrettskarriere
---------------

Halfdan Ditlev-Simonsen regnes som en pionér innen norsk bandy. Han ble i 1911 del av Norges Fotballforbunds komité for å organisere bandyidretten som dengang var ny i Norge. I 1920 ble han Norges Bandyforbunds første formann, et verv han hadde i fire år. Ditlev-Simonsen var med på å ta 13 NM-gull for Ready i perioden 1912 til 1927. Han er dermed den spilleren med flest norgesmesterskap i bandy. Under mesterskapet i 1925, da idretten fremdeles ble spilt med sjumannslag, besto Readys lag av fem brødre Ditlev-Simonsen (Halfdan, John, Olaf, Sverre og Aage), pluss to andre spillere. Han skrev bandydelen av bokverket *Idrætsboken*, som ble utgitt i 1923.

Ditlev-Simonsen representerte Ready også i fotball og debuterte for det norske landslaget i fotball i 1912 mot Sverige. Norge tapte 4-2, og han scoret begge Norges mål. Totalt spilte han sju landskamper og scoret fire mål. Han drev også med tennis og var president i Norges Tennisforbund fra 1923 til 1926.

Redervirksomhet
---------------

Ditlev-Simonsen var fra 1914 skipsreder i Oslo, med dispasjøreksamen fra 1915. Sammen med sin far startet han rederiet Halfdan Ditlev-Simonsen & Co. Han var aktiv i rederorganisasjonene, blant annet formann i Oslo nye rederiforening fra 1927 til 1931 og formann i rederforbundets tekniske utvalg i perioden 1923–1930. Ditlev-Simonsen utga i 1954 boka *En reder ser tilbake*.

Bibliografi
-----------

* Ditlev-Simonsen, Halfdan (1923). «Ishockey». I K. Vilh. Amundsen. *Idrætsboken. Bind III*. Oslo: H. Aschehoug & Co.
* Ditlev-Simonsen, Halfdan (1954). *En reder ser tilbake*. Oslo.

Referanser
----------

1. 1 2   Roglo, Roglo person ID p=halfdan;n=ditlev+simonsen[Hentet fra Wikidata]
2. ↑  Riis, Arne (red.) (1970). *Norges Bandyforbund 1920-1970*. Oslo: Grøndahl & Søn. s. 10, 12.
3. ↑  «Sverige-Norge 4-2». Norges Fotballforbund. Besøkt 17. september 2013.
4. ↑  Bull, Francis et al. (red.) (1965). *Gyldendals store konversasjonsleksikon. Annen Utgave*. Oslo: Gyldendal norsk forlag.

Eksterne lenker
---------------

* (en) Halfdan Ditlev-Simonsen – WorldFootball.net Rediger på Wikidata

* (en) Halfdan Ditlev-Simonsen – EU-Football.info Rediger på Wikidata

* (no) Halfdan Ditlev-Simonsen – Norges Fotballforbund Rediger på Wikidata
* Informasjon om Halfdan Ditlev-Simonsen & Co. Norsk skipsfartshistorisk selskap.

|  |  |
| --- | --- |
| Oppslagsverk/autoritetsdata | Store norske leksikon **·** Geni **·** Fangeregisteret

 |
Manipulert bIlde fra 1910 (de fløy ikke så tett sammen)
**Aero Club of America** var en sosial klubb dannet i 1905 av Charles Jasper Glidden og andre for å fremme luftfarten i Amerika. Det var den overordnede organisasjon for tilsvarende organisasjoner i andre stater, den første var Aero Club i New England. Det blomstret frem til 1923, da den ble omdannet til National  Aeronautic Association, som fortsatt eksisterer i dag. Den utstedte de første flysertifikater i USA, og gjennomførte sertifikatprøver av United States Armys piloter frem til 1914. Den sponset en rekke flyoppvisninger og konkurranser. Dets første president var Cortlandt Field Bishop i 1910. Den nye presidenten i 1911, Robert J. Collier, oppretter Collier-troféet.

Historie
--------

I løpet av sommeren 1905 grunnla flere medlemmer av Automobile Club of America, inkludert Charles Glidden, Homer Hedge David Morris, John F. O'Rourke, og Augustus Post en tilsvarende Aero Club of America. De var ivrige ballongførere, men fant liten støtte i Amerika for «flysport». De bestemte seg for å etablere en ny klubb, en organisasjon tilsvarende Automobile Club, hvis formål var å fremme flyvning på samme måte som en tilsvarende klubb i Frankrike. Homer Hedge ble den første president. I 1910, under et flystevne i Belmont var det en betydelig uenighet mellom engelskmannen Claude Graham-White og den amerikanske John Moisant. I ett løp rundt Frihetsgudinnen vant Graham-White med flere minutter, men på grunn av en formalitet og den betydelige premiepengene det dreide seg om, ble premien tildelt Moisant. John Armstrong Drexel kom med offentlige uttalelse og anklaget organisasjonen for å favorisere sine egne medlemmer. Splittelsen blant medlemmene og organisasjonens integritet ble til slutt løst ved at Drexel trakk seg.

I 1911 arrangerte Aero Club i New York det første flystevne som ble holdt i forbindelse med det 11. amerikanske Internasjonale Auto Show på Manhattans Grand Central Palace, i New York City. Det var et spektakulært arrangement med fremtredende foredragsholdere og en entusiastisk stor folkemengde som ville se på et full-skala fly for første gang. Det startet 31. desember 1910 og gikk frem til midten av januar 1911.

I 1919 administrerte klubben konkurransen for Orteigprisen. Hotelleieren Raymond Orteig hadde satt opp en pris på 25 000 dollar som skulle tildeles «den første flyger fra noe alliert land som krysset Atlanteren i et fly fra Paris til New York eller New York til Paris». Etter fem år, uten å tiltrekke seg konkurrenter ble prisen deretter satt under kontroll av syv medlemmer styret i Bryant Bank. Prisen ble tildelt Charles Lindbergh for hand vellykkede flyvning i 1927 med *Spirit of St. Louis*.

Referanser
----------

1. ↑  Charles H. Heitman (January 12, 1910). [*ufullstendig referanse*]
2. ↑  "Says aviators closed meet".
3. ↑  "The New York Show," AERO, Vol. 1. page 18, January 7, 1911 (1911 Aero Publication Company, St. Louis).
4. 1 2  'Bak, Richard (2011). [*ufullstendig referanse*]

Eksterne lenker
---------------

* Mer om klubbens utstilling i 1905
Bislett sett fra St. Hanshaugen i 1890. I forgrunnen sees Louises gate 28, 30 og 34
(1940–1945)
Kart over Bislett, ca. 1900
**Bislett** (eldre skriftform *Bislet*, lokal uttale med «sj» og dobbelt «t») er et strøk i Oslo, i indre by mellom Homansbyen, Fagerborg, Bolteløkka, St. Hanshaugen og Pilestredet park (det tidligere Rikshospitalet).

Det velkjente idrettssanlegget Bislett stadion ligger her.

Historie
--------

Navnet skriver seg fra en løkkeeiendom *Bislet*, på 1600-tallet «Bisaalit». Navn av denne typen går som regel tilbake på gamle bevertningssteder; dette passer godt med at «Bisaalit» lå ved den gamle landeveien mellom Gamle Aker kirke og Frogner.

I annen halvdel av 1800-tallet ble løkken utparsellert. Blant annet ble det anlagt et teglverk. Teglverkstomten ble i 1898 kjøpt av kommunen og utlagt til idrettsplass (se Bislett stadion). Løkkebygningen ble revet ved byggingen av Bislet bad i 1920.

Bebyggelse
----------

Bislett er et boligstrøk med bebyggelse fra slutten av 1800-tallet til midten av 1900-tallet. Rundt Bislett stadion dominerer funkis og nyklassisme. Men Bislett er også et industristrøk. Sør for stadion ligger det tidligere Frydenlunds Bryggeri (nå Høgskolen i Oslo) og Langaards tobakksfabrikk.

«Bislett-Marsjen»
-----------------

«Bislett-Marsjen» ble skrevet av Sverre Frøland. Den ble spilt inn av Bjølsen Ungdomskorps Dir.: Musikkløytnant Lorang Andresen i Oslo i april 1950. Marsjen ble utgitt på 78-platen HMV A.l. 2990.

Referanser
----------

1. ↑  «Historier.no: Sivert og knivstikkerbanden». Arkivert fra originalen 7. oktober 2014. Besøkt 5. februar 2009.

Litteratur
----------

* Knut Are Tvedt, red. (2010). *Oslo byleksikon* (5. utg.). Oslo: Kunnskapsforlaget. s. 78-79. ISBN 978-82-573-1760-7.
* «Bislettfunkis». Byantikvaren i Oslo. Besøkt 21. oktober 2015.

Portal: Oslo

|  |  |
| --- | --- |
| Oppslagsverk/autoritetsdata | Store norske leksikon **·** Oslo Byleksikon **·** Lokalhistoriewiki **·** Store Danske Encyklopædi
 |
**Aer Lingus Flight 164** var en flyvning med passasjerflyet Boeing 737 fra Dublin lufthavn i Irland til London Heathrow lufthavn i England som ble kapret 2. mai 1981.

Laurence James Downey, en 55 år gammel mann fra Australia, gikk inn på flytoalettet og dynket seg selv med bensin før han gikk inn i cockpiten med en lighter i hånda. Han forlangte først å bli flydd til Iran, men endret det til Frankrike da han fikk beskjed om at flyet ikke hadde tilstrekkelig med drivstoff. Flyet landet på Le Touquet – Côte d'Opale lufthavn hvor det ble startet forhandlinger med Downey. Han krevde at pave Johannes Paul II skulle offentliggjøre Fátimas tredje hemmelighet. Etter nærmere ti timer stormet franske spesialstyrker flyet og overmannet Downey. Det ble ikke løst skudd og ingen ble skadet.

I februar 1983 ble Downey dømt til fem års fengsel for flykapring. Han var en tidligere trappistmunk som hadde bodd i Sovjetunionen og utviklet en rekke konspirasjonsteorier.

Referanser
----------

1. ↑  «Scannal – Aer Lingus Hijack». *RTÉ.ie* **(engelsk)**. Besøkt 24. august 2010.
2. ↑  «Hijacker sentenced» **(engelsk)**. The Telegraph. Besøkt 24. august 2010.
***Opprør mot livet*** (originaltittel: *Imitation of Life*) er en amerikansk dramafilm fra 1941. regissert av John M. Stahl - med Claudette Colbert, Warren William og Louise Beavers i hovedrollene.

Handlingsreferat
----------------

Beatrice Pullman er en enke, og har en to år gamle datter - Jessie. Moren hennes forsøker å drive ektemannens virksomhet videre etter hans død. Hun forsøker å selge lønnesirup, men tjener veldig lite penger. Deres husholderske Delilah Johnson har også sine egne problemer. Delilah forklarer at ingen ønsker å ansette en husholderske som har barn selv, og introduserer datteren sin Peola. Bea har egentlig ikke råd til å ansette hjelp, så Delilah tilbyr seg å ta seg av hjemmet deres, i bytte mot å få bo der og få mat. De fire blir raskt som en familie. De liker alle spesielt Delilahs pannekaker, laget etter en hemmelig familie-oppskrift.

Fem år senere er de gjeld-frie. Småjentene, Jesse og Peola, er gode venner. En dag tilbyr Elmer Smith, en sulten forbipasserende, Bea en idé i bytte mot et måltid. Bea ansetter ham, og de oppretter en ekstremt suksessrik virksomhet kalt Delilah's Pancake Mel. Over de neste 10 årene har begge kvinnene blitt velstående, men bor fremdeles sammen i et herskapshus i New York City. Delilah blir en bærebjelke innenfor det afroamerikanske samfunnet, og støtter en rekke forskjellige veldedige organisasjoner og kirken hennes.

Skuespillere
------------

* Claudette Colbert som Beatrice Bea Pullman
* Warren William som Stephen Archer
* Rochelle Hudson som 18 år gamle Jessie Pullman.
* Ned Sparks som Elmer Smith
* Louise Beavers som Delilah Johnson
* Fredi Washington som 19 år gamle Peola Johnson.
* Wyndham Standing som Jarvis, en butler

Referanser
----------

Eksterne lenker
---------------

* (en) *Opprør mot livet* på Internet Movie Database Rediger på Wikidata

* (sv) *Opprør mot livet* i Svensk Filmdatabas Rediger på Wikidata

* (en) *Opprør mot livet* på AllMovie Rediger på Wikidata

* (fr) *Opprør mot livet* på Allociné Rediger på Wikidata

* (nl) *Opprør mot livet* på MovieMeter Rediger på Wikidata

* (en) *Opprør mot livet* på Turner Classic Movies Rediger på Wikidata

* (en) *Opprør mot livet* på American Film Institute Rediger på Wikidata

* (en) *Opprør mot livet* på Rotten Tomatoes Rediger på Wikidata

* (en) *Opprør mot livet* på Box Office Mojo Rediger på Wikidata

|  |  |
| --- | --- |
| Oppslagsverk/autoritetsdata | Encyclopædia Britannica **·** VIAF **·** LCCN **·** BNF **·** BNF (data)
 |
**Orange2fly**  er et charterflyselskap fra Hellas. Hovedkontoret ligger i Athen og hovedbasen er Eleftherios Venizelos internasjonale lufthavn. Selskapet driver med charterflyginger og med utleie av fly med mannskap til andre flyselskap.

Historie
--------

Selskapet blei oppretta i september 2015. Den første charterflyginga fant sted i september 2016. Turen gikk med en Airbus A320-maskin.

Virksomhet
----------

I tillegg til charterflyginger, driver Orange2fly med utleie av fly med mannskap til andre flyselskap (wet lease).
 Selskapet har leid ut fly til blant anna Norwegian.

Flyflåte
--------

Flyflåten til Orange2fly består av Airbus A320-232. I juli 2017 hadde det én slik maskin.

Referanser
----------

1. ↑  Orange2fly, Centre for Aviation. Henta 20. juli 2017.
2. ↑  About "orange2fly" Arkivert 7. juli 2017 hos Wayback Machine. Orange2fly. Henta 20. juli2017.
3. ↑  Norwegian leier fly fra utenlandske selskaper. Pilotforbundet er bekymret: – De skal skvise billettprisene, VG, 30. juni 2017. Henta 19. juli 2017.
4. ↑  Our fleet, Orange2fly. Henta 20. juli2017.
5. ↑  planespotters.net, Henta 20. juli 2017.

Eksterne lenker
---------------

* Orange2flys offisielle nettsted
***Half Past Dead*** er en amerikansk actionkriminalfilm fra 2002 med Steven Seagal i hovedrollen. Andre sentrale roller spilles av Morris Chestnut, Ja Rule og Nia Peeples. Regi er ved Don Michael Paul. Seagal var en av produsentene. 

*Half Past Dead* ble meget dårlig mottatt av anmelderne og fikk heller ikke samme suksess som Seagals forrige film, *Exit Wounds* fra 2001. *Half Past Dead* er forøvrig den siste filmen med Seagal som har blitt satt opp på kino i USA. Resten av filmene hans gikk rett på video.

I 2007 kom en oppfølger, *Half Past Dead 2*, men Seagal medvirket ikke i denne.

Handling
--------

Det myteomspunnede fengslet Alcatraz har nettopp blitt gjenåpnet. Fengselets første dødsdømte avventer den elektriske stol, men bærer samtidig på en hemmelighet verdt 200 millioner dollar. Fengselet invaderes av en kommandogruppe som har til hensikt å få fatt på denne hemmeligheten før den dødsdømte henrettes. FBI-agenten Petrosivitch (Seagal) har imidlertid lyktes med å infiltrere fengslet ved å utgi seg for å være fange. Han klarer å overtale en del av fangene til å kjempe på hans side i den voldsomme kampen som oppstår.

Om filmen
---------

Anmelderne
Filmen ble meget dårlig mottatt av anmelderne og har bare fått 2% på Rotten Tomatoes.

Publikum
Den innbrakte $15 millioner i USA. Produksjonskostnadene var på ca $13 millioner.

Rollebesetning
--------------

* Steven Seagal: Sascha Petrosevitch
* Morris Chestnut: Donny aka 49er One
* Ja Rule: Nick Frazier
* Nia Peeples: 49er Six
* Tony Plana: El Fuego
* Kurupt: Twitch
* Michael Taliferro: Little Joy
* Claudia Christian: E.Z. Williams
* Linda Thorson: Jane McPherson
* Bruce Weitz: Lester
* Michael McGrady: Fangevokter Damon J. Kestner
* Hannes Jaenicke: Agent Hartmann
* Alexandra Kamp: CNN-reporter

Referanser
----------

1. ↑
2. ↑

Eksterne lenker
---------------

* (en) *Half Past Dead* på Internet Movie Database Rediger på Wikidata

* (no) *Half Past Dead* hos Filmfront Rediger på Wikidata

* (sv) *Half Past Dead* i Svensk Filmdatabas Rediger på Wikidata

* (da) *Half Past Dead* i Danmark Nationale Filminstitut Rediger på Wikidata

* (en) *Half Past Dead* på AllMovie Rediger på Wikidata

* (fr) *Half Past Dead* på Allociné Rediger på Wikidata

* (nl) *Half Past Dead* på MovieMeter Rediger på Wikidata

* (de) *Half Past Dead* på filmportal.de Rediger på Wikidata

* (en) *Half Past Dead* på Turner Classic Movies Rediger på Wikidata

* (en) *Half Past Dead* på American Film Institute Rediger på Wikidata

Portal: Film
**Hutton** er en landsby i sørlige Essex i England. Den ligger øst for Brentwood og vest for Billericay, like ved Shenfield. Den har god jernbaneforbindelse med sentrale London som ligger rundt 32 km i sørvestlig retning via jernbanestasjonen i Shenfield som er kun 1,6 km fra landsbyen. Brentwoods bysentrum ligger i underkant av 5 km i vest. Området er delt mellom beskjedne boligeiendommer og det hovedsakelig velhavende området Hutton Mount.

Den første politimannen i Essex' politikorps som ble drept i aktiv tjeneste var Robert Bambrough som ble druknet i en dam i Hutton av en forbryter som han eskorterte fra Billericays forhørsrett den 21. november 1850.

Huttons sognekirke er dedikert alle helgener (*All Saints*) og er en bevaringsverdig bygning klasse II\* med et kirketårn av tre som har fem klokker.

Referanser
----------

1. ↑  «Robert Bambrough» Arkivert 27. september 2016 hos Wayback Machine. *Essex Police Memorial Trust*
2. ↑   «Church of All Saints» Arkivert 2. mai 2014 hos Wayback Machine. *English Heritage*

|  |  |
| --- | --- |
| Oppslagsverk/autoritetsdata | Vision of Britain **·** GeoNames
 |
Polo Championship i Argentina
En gammel tegning i Iran som viser noen spiller Polo.
**Polo** (persisk: چوگان‎, *chōwgān*) er en lagsport som spilles hvor spillerne rir på hester og målet er å score mål mot et annet lag. Spillerne scorer mål ved å slå en ball gjennom motsatt lags mål ved hjelp av en lang kølle. Hvert lag består av fire spillere med deres hester, innendørs består hvert lag av tre spillere. Spillet pågår i perioder på syv minutter, kalt «chukkas». Et spill har vanligvis seks «chukka», men kan og bestå av fire eller åtte «chukka».

Polo er et gammelt spill, og det er mulig det oppsto i Iran for 2500 år siden. Britene tok opp polo på midten av 1800-tallet, det var en typisk sport for overklassen og offiserer. 

I dag spilles polo i over 77 land. Argentina har avlet frem en egen hesterase, spesielt egnet for polo, Raza Polo Argentino. Polo var med på det olympiske programmet under fem sommer-OL, første gang i 1900 i Paris og siste gang var i 1936 i Berlin.

Eksterne lenker
---------------

* (en) Polo – kategori av bilder, video eller lyd på Commons Rediger på Wikidata
* Argentina Polo Association (engelsk)
* En av de beste nettstedene om polo (engelsk)
* BBC: Polo kommer hjem til Iran (engelsk)
* Federation of International Polo (engelsk)
* The Hurlingham Polo Association (HPA) Organisasjonen som styrer polo i Storbritannia, Irland, og mange andre land. (engelsk)
* Canadian Polo Association (engelsk)
* United States Polo Association (engelsk)
* National Polo Museum and Hall of Fame, USA (engelsk)
* Polo slik det spilles i Manipur (engelsk)

| * v
* d
* r
De olympiske ringer Polo under sommer-OL |
| --- |
|  | 1900 Paris • 1908 London • 1920 Antwerpen • 1924 Paris • 1936 Berlin |  |


|  |  |
| --- | --- |
| Oppslagsverk/autoritetsdata | Store norske leksikon **·** Store Danske Encyklopædi **·** Encyclopædia Britannica **·** Canadian Encyclopedia **·** GND **·** BNF **·** BNF (data) **·** NDL
 |
Rossøya med Hut Point-halvøya.
**Hut Point-halvøya** er en lang og smal landmasse i Antarktis, mellom 3,2 og 4,8 km bred og 24 km lang, som strekker seg sørvestover fra hellingene nedenfor Mount Erebus på Rossøya.

Discovery-ekspedisjonen (1901–04) under Robert Falcon Scott satte opp ekspedisjonshytta på **Hut Point**, et lite punkt som ligger 1,6 km nordøst for Kapp Armitage på den sørlige enden av halvøya. Medlemmene under Scotts andre ekspedisjon (1910–13) overvintret på Cape Evans og brukte ofte hytta i løpet av sine reiser. De refererte til dette området som Hut Point-halvøya.

McMurdo Station (USA) og Scott Base (New Zealand) er antarktiske forskningsstasjoner som ligger på Hut Point-halvøya.

Området rundt Hut Point er beskyttet under Antarktistraktaten som spesielt verneområde i Antarktis. Selve hytta er oppført på lista over historiske steder og kulturminner i Antarktis, i likhet med minnesmerket på Hut Point over George T. Vince som omkom under Discovery-ekspedisjonen og minnesmerket på Observation Hill ved McMurdo Station over de omkomne polfarerne på Terra Nova-ekspedisjonen.

Referanser
----------

1. ↑  Area Protection and Management / Monuments Arkivert 18. november 2011 hos Wayback Machine. Antarktistraktatens sekretariat

Portal: Antarktis

|  |  |
| --- | --- |
| Oppslagsverk/autoritetsdata | VIAF **·** LCCN **·** GeoNames **·** GNIS **·** SCAR

 |
**Trollavassdraget** er et vassdrag nord i Bymarka i Trondheim som har sitt utspring ved Herberndammen 353 moh og går med Trollabekken gjennom flere regulerte damanlegg før bekken ender opp ved Trolla og munner ut i Trondheimsfjorden. Vassdraget samler også opp vann fra tilstøtende drenerende bekker, som blant annet fra Tienddalsdammen (203 moh) og Svarttjønna (239 moh), som renner via Tienddalsbekken og inn i Lykkjadammen.

Det er del av et kystnedbørfelt mot Trondheimsfjorden på 24,67 km² som i sør er begrenset av vannskillet Folafoten–Gråkallen–Solemsåsen–Torshaug–Ila–Trondheim sentrum–Nidelvas munning ved Brattøra.

Vassdraget har tidligere vært utnyttet som kraftkilde for møller og industrielle anlegg, som for eksempel Trolla Brug. Rådmann Lorentz Hansen Holst etablerte blant annet et sagbruk i Trollabekken i 1721.

Dammer
------

* Herberndammen (353 moh)
* Nydammen (217 moh)
* Holstdammen (204 moh)
* Lykkjadammen (165 moh)

Referanser
----------

1. ↑  «NVE Atlas». *Vassdrag – Nedbørfelt – Nedbørfelt til hav.*  Norges vassdrags- og energidirektorat. Besøkt 25. juli 2017

Litteratur
----------

* Bratberg, Terje T. V. (2008). *Trondheim byleksikon*. Oslo: Kunnskapsforlaget. s. 553–554. ISBN 978-82-573-1762-1.

Eksterne lenker
---------------

* Wikioppføring «Trollavassdraget» hos Strinda historielag
**Husøkonom** er en yrkesgruppe som kan ha ansvar for områder som innemiljø og arealplanlegging, renhold og vedlikehold, miljø- og ressursforvaltning, tekstiløkonomi, valg av materialer, utforming av interiører, hygiene, arbeidsmiljø, IK-HMS, sikkerhet og andre oppgaver av drifts- og servicefaglig art.

Husøkonomer fyller ulike stillingskategorier innen ulike virksomheter. Som eksempel på virksomheter nevnes overnattings- og serveringsbedrifter, sykehus og andre helseinstitusjoner, administrasjonsbygg, kommunale og statlige administrasjoner, passasjerskip, boligplattformer, vaskerier, kulturbygg, butikksentra, messesentra, skoler, renholdsbedrifter og andre servicebedrifter. Likedan kan stillinger innen salg, samt innen informasjons- og opplysningsvirksomhet være aktuelle arbeidsområder. Husøkonomer har også kunnskaper om og erfaring med prosjekt- og utviklingsarbeid.

Tittelen er egentlig en pleonasme, altså smør på flesk, siden ordet økonom opprinnelig betydde «hus-lære».

Eksterne lenker
---------------

* Utdanning.no sin yrkesbeskrivelse av husøkonom

|  |  |
| --- | --- |
| Oppslagsverk/autoritetsdata | Store Danske Encyklopædi
 |
**Vernepliktige Sjøoffiserers Forening** (VSF) er en partipolitisk uavhengig organisasjon. Den ble stiftet 23. februar 1895 og er således den eldste forening for norske reserveoffiserer. VSF var faglig forening for offiserer med avgangseksamen fra Sjøkrigsskolens nederste avdeling.

Skolemodellen for nederste avdeling var en realskole-ordning som krevde realskoleeksamen og fartstid i handelsflåten både for sjøoffiserer og marineingeniører (maskinoffiserer), samt verksted- praksis for opptak på maskinlinjen. Nederste avdeling, som varte i tre år, utdannet vernepliktige offiserer og gav ikke yrkestilsetting, videreutdanning på den toårige øverste avdeling var nødvendig for fast tilsetting som yrkesoffiser. Realskoleordningens operative linje ble besluttet avviklet i 1975. (En ny skoleordning bygde på grunntanken om enhetsbefalet. Alle skulle gå gradene, men kunne selv velge ambisjonsnivå. Det tilhørende utdanningsmønsteret ble tredelt; befalskole, krigsskole I og krigsskole II.)
VSF ble etterhvert mer enn forsvarspolitisk interesseforening, og i samarbeid med andre sjø-foreninger ble Sjømilitært Forum stiftet 7. juni 1986. Sjømilitært Forum har arrangert jevnlige møter om sjømilitære spørsmål, arbeid til støtte for Sjøforsvaret samt arbeid for å styrke kameratskap og korpsånd. Vernepliktige Sjøoffiserers Forening ble nedlagt 2016.

Sjømilitære Samfunds forlag utgav i 1995 bok om VSF i anledning 100-års jubileet: *Sjøoffiser og samfunnsbygger*.

|  |  |
| --- | --- |
| Oppslagsverk/autoritetsdata | VIAF
 |
Petruchio (Kevin Black) og Kate (Emily Jordan) fra en fremføring ved Pacific Repertory Theatre av *The Taming of the Shrew* ved utendørs Forest Theater i Carmel i California i oktober 2003.
***Troll kan temmes*** (*The Taming of the Shrew*) er en komedie av William Shakespeare som antas å ha blitt skrevet mellom 1590 og 1592. Spillet begynner som en historie i historien, ofte kalt en induksjon, hvor en ondsinnet adelsmann innbiller den berusede og omreisende håndverkeren Christopher Sly at han også er adelig.

Hovedhandlingen skildrer frieriet til Petruchio, en gentleman fra Verona, og den egenrådige og konsekvent avvisende «spissmusen» Katherina. Katherina er i begynnelsen en motvillig deltager i forholdet, men Petruchio frister henne med forskjellige psykologiske virkemidler – «temmingen av trollet» – inntil hun blir en villig og lydig brud. 

Stykket er oversatt til riksmål av André Bjerke i 1975, og til nynorsk som *Når trollet skal temmast* av Edvard Hoem i 1997.

Referanser
----------

1. ↑  Shakespeare, William (1995). *Troll kan temmes*. Oslo: Aschehoug. ISBN 8203201075.
2. ↑  Shakespeare, William (1997). *Når trollet skal temmast*. Oslo: Oktober. ISBN 8270948071.

Eksterne lenker
---------------

* (en) The Taming of the Shrew – kategori av bilder, video eller lyd på Commons Rediger på Wikidata

Portal: Litteratur

|  |  |
| --- | --- |
| Oppslagsverk/autoritetsdata | Store Danske Encyklopædi **·** VIAF **·** GND **·** LCCN **·** BNF **·** BNF (data) **·** SUDOC
 |
Emblemet til Opprøreralliansen
**Opprøreralliansen** (på engelsk **The Alliance to Restore the Republic** eller bare **Rebel Alliance**) er en fiktiv organisasjon fra Star Wars-filmene, og kjemper for demokratiet i *Episode III*, *Episode IV*, *Episode V* og *Episode VI*.

Opprøreralliansen prøver å nedkjempe imperiet, avsette keiser Palpatine og skape fred i galaksen. Alliansen ble dannet av en gruppe lojale senatorer i senatet som ønsket å bevare grunnverdiene i republikken. De mest sentrale senatorene var Mon Mothma, Bail Organa, Garm Bel Iblis og Padmé Amidala.

19 år etter dannelsen av alliansen klarer Opprørerne å vinne et slag på Dødsstjernen og sprenge den. Dette var den første store seieren Alliansen fikk i den galaktiske borgerkrigen. I Episode V blir opprørerbasen på Hoth ødelagt, men opprørerne gir seg ikke og vinner til slutt et slag ved den andre Dødsstjernen. Keiseren dør, og imperiet går under. Dermed klarer opprørerne å skape fred i galaksen tilslutt.

I ekstramaterielat på DVD-en til episode III kan man se to scener av det som kan være røttene til opprørsalliansen, der kaller de seg "delegasjonen de to tusen", der er blant annet Pandmé Amidala, moren til Luke Skywalker og Leia Organa og konen til Anakin Skywalker og senator Bail Organa, adoptivfaren til Leia Organa.

Sentrale personer
-----------------

* Mon Mothma – grunnlegger og øverstkommanderende
* Admiral Ackbar – øverstkommanderende for flåten
* Bail Organa – grunnlegger
* Garm Bel Iblis – general og grunnlegger
* Leia Organa – sentral diplomat og leder
* Luke Skywalker – kommandør og jediridder, var lenge leder for hele Rogue Squadron
* Han Solo – general
* Lando Calrissian – general
* Wedge Antilles – leder for Rogue Squadron etter Luke Skywalker, general
* Carlist Rieekan – general og øverstkommanderende for opprørerbasen på Hoth

Referanser
----------

1. ↑  
«Starwars.com Databank, Rebel Alliance». Disney. Besøkt 14. februar 2017.
2. ↑  
«Delegation of 2,000 på Wookiepedia». Wiki. Besøkt 14. februar 2017.

Eksterne lenker
---------------

* (en) Rebel Alliance – kategori av bilder, video eller lyd på Commons Rediger på Wikidata
* (en) *Star wars: Episode III* på Internet Movie Database
* (en) *Star wars: Episode IV* på Internet Movie Database
* (en) *Star wars: Episode V* på Internet Movie Database
* (en) *Star wars: Episode VI* på Internet Movie Database
**Trollbreen** er en 1,5 km² stor isbre på Spitsbergen, Svalbard, mellom Reindalen og Braganzavågen, i det sørøstre Nordenskiöld Land. Breen ligger 15 km fra tettstedet Sveagruva og 6 km fra inngangen til Svea Nord. I sør reiser det massive fjellet Kolhamaren (853 m) seg der Trollbreens morene blandes med den vestre fra Helsingborgbreen.

Den er en ca. 3,5 km lang bre som starter litt øst for Gruvfonna og sør for fjellene Høgflaket (969 m) og Trollslegga (912 m), øst for fjellet Kjernen (891 m) og vest for Trollsteet (932 m). Denne breen har to meget små sidebreer ikke er navngitt. 

Trollbreen går sørøstover til den munner ut helt nederst i Kjellströmdalen like ovenfor Braganzavågen – nordøst for Svea. Den har avsatt en drøyt 500 meter bred morenemasse sammen med Helsingborgbreen.

Breen er oppkalt etter troll.

Referanser
----------

1. ↑  Trollbreen *Stadnamn i norske polarområde*, Norsk polarinstitutt. Besøkt 11. mars 2013

|  |  |
| --- | --- |
| Oppslagsverk/autoritetsdata | GeoNames **·** Norsk polarinstitutt
 |
***Hassel – Terrorns finger*** er en svensk TV-film fra 1989.

Handling
--------

Kona til en aktor i Stockholm er kidnappet. Kidnappere krever løslatelse av en mann i varetekt for en rekke bankran. Politiet begynner å grave i bankranerens sosiale krets og finne en stor cache av våpen. Kort tid etter ble flere personer mistenkt for å være involvert i ranene, drept. Den utvidede politietterforskningen viser seg å føre til en helt annen forbrytelse enn antatt...

Om filmen
---------

Filmen er den femte i en serie av Roland Hassel filmer som  SVT Drama produsert mellom 1986 og 1991. Terrorfingeren er også Mikael Håfströms regissørdebut og fikk gode anmeldelser. Filmen er en av de første som bruker svenske pansrede bilder m/86 som forekommer i en actionscene filmet i forbindelse med Lidingö sykehus.

På slutten av filmen er det også noen såkalte blunders, inkludert å kalle Hassel på cordons av vestlige innganger, til tross for å ha forfulgt terroristene på den tiden  E3 i retning Norrtälje. I en annen scene når en frontlampe av en bil blir ødelagt i en brannslukking, er det på neste scene når bilen ses fra et bakspeil overfor frontlampen som er ødelagt. I den siste scenen er det en helt annen Mercedesmodell som blåser opp enn den som ble brukt før i filmen.

Rolleliste
----------

* Lars-Erik Berenett - Roland Hassel
* Björn Gedda - Simon Palm
* Leif Liljeroth - Yngve Ruda
* Allan Svensson - Sune Bengtsson
* Robert Sjöblom - Pelle Pettersson
* Ingrid Janbell - Virena Hassel
* Kent Andersson - Sten Maxon
* Måns Westfelt - Hugo Von Gjers
* Mikael Rundquist - Claes Von Gjers
* Leif Ahrle - Åklagare Hammar
* Ewa Carlsson - Eva Hammar
* Jonas Uddenmyr - Linkan
* Johan Rabaeus - Arne Kullberg
* Tommy Johnson - Bo Sturesson
* Magnus Eriksson - Hans Strandberg
* Erik Ranhagen - Rainer Schultze
* Kristina Törnqvist - Terrorist
* Lars Forsgren - Terrorist
* Sören Pettersson - Prest
* Mikael Ekman - Bilfører

Referanser
----------

1. ↑   (på en) *Internet Movie Database*, IMDb-nummer tt0098460, Wikidata Q37312,
2. 1 2 3 4   (på cs) *ČSFD*, 2001, Wikidata Q3561957,

Eksterne lenker
---------------

* (en) *Hassel – Terrorns finger* på Internet Movie Database Rediger på Wikidata

* (sv) *Hassel – Terrorns finger* i Svensk Filmdatabas Rediger på Wikidata
**Verneting** er et rettslig begrep som bestemmer hvilken rettskrets en sak hører under i første instans.

Norge
-----

I sivile saker (tvistemål) er hovedregelen at saken må reises ved saksøktes *hjemting*, det vil si den rettskrets hvor han har sin bopel, se for norsk retts vedkommende tvistemålsloven § 17. Dette kalles også *alminnelig verneting*. For juridiske personer gjelder det særlige regler, se nærmere i § 21. Staten har hjemting i Oslo, de enkelte kommuner vil ha hjemting i den rettskrets kommunen hører under, mens selskaper vil ha hjemting der styret sist hadde sitt sete. 

Det finnes imidlertid en del unntak fra dette utgangspunktet i loven. For eksempel kan søksmål som gjelder fast eiendom anlegges i den rettskrets hvor eiendommen ligger (§§ 22-23), og søksmål om erstatningsansvar og visse lignende spørsmål som angår skadevoldende handlinger kan anlegges i den rettskrets hvor den skadevoldende handling fant sted (§ 28). Som hovedregel kan dessuten partene avtale et annet verneting enn det som følger av loven, så lenge avtalen er begrenset til et spesielt rettsforhold, eventuelt et særskilt søksmål. Unntak gjelder for enkelte vernetingsregler, som er preseptoriske (ufravikelige), blant annet § 22. Dette kan være et alternativ til å avtale voldgift.

I straffesaker er utgangspunktet at saken må reises i den rettskrets hvor den straffbare handlingen fant sted, se straffeprosessloven § 10.

|  |  |
| --- | --- |
| Oppslagsverk/autoritetsdata | Encyclopædia Britannica
 |
Vernissasje i Parissalongen 1866.
Invitasjon til vernissasje.
**Vernissasje** (fra fransk *vernisser*, å fernissere) er en noe uformell åpning av en maleriutstilling, gjerne dagen før den offisielle åpningen. Begrepet er vanlig brukt også for den offisielle åpningen. Et relatert begrep er *privat visning*, men det er ikke nødvendigvis knyttet til en pre premiere.

Historisk kommer begrepet fra samlinger utstillende malere på *Salongen* i Paris hadde i forkant av sine utstillinger. De inviterte da med seg en person til å se på utstillingen mens kunstnerne foretok en siste fernissering, siste justeringer, av bildene. Dette ble kalt *Le jour de vernissage*. Det er senere blitt vanligere å innby også andre interesserte, kjente mennesker, politikere og så videre. Det har medført en utvanning av bruken av begrepet og vernissasje brukes nå like gjerne om det den offisielle åpningen av utstillingen.

|  |  |
| --- | --- |
| Oppslagsverk/autoritetsdata | Store norske leksikon **·** Store Danske Encyklopædi **·** GND
 |
**Eurovision Young Musicians 2006** var den 13. finalen i Eurovision Young Musicians siden oppstarten i 1982, og ble arrangert 12. mai 2006 på Rathausplatz i Wien. Arrangementet ble produsert av ORF for Den europeiske kringkastingsunionen. 2006 var det internasjonale Mozartåret, og konkurransen var derfor tilegnet Mozart.

Det var 18 deltagere, og syv ble valgt til å delta i den fjernsynsoverførte finalen. Wiener Symphoniker under ledelse av Christian Arming deltok også.

Vinnere og andre finalister
---------------------------

| Posisjon | Land | Utøver | Instrument |
| --- | --- | --- | --- |
| 1 | Sveriges flagg Sverige | Andreas Brantelid | Cello |
| 2 | Norges flagg Norge | Tine Thing Helseth | Trompet |
| 3 | Russlands flagg Russland | Dmitrij Majboroda | Klaver |
| - | Østerrikes flagg Østerrike | Daniela Koch | Fløyte |
| - | Romanias flagg Romania | Alina Elena Bercu | Klaver |
| - | Sveits' flagg Sveits | Simone Sommerhalder | Obo |
| - | Storbritannias flagg Storbritannia | Jennifer Pike | Violin |
**Trolldalen naturreservat** ligger i Svartskog vest i Nordre Follo kommune. Naturreservatet grenser til Svartskog landskapsvernområde på platået i øst, og faller mot vest ned til Bunnefjorden. I store deler av reservatet er det berg i dagen eller tynt løsmassedekke, mens i dalsøkk er det tykkere lag av morene og muligens noe elvesedimenter. På platået i øst er det også tynne lag av marine sedimenter. Berggrunnen utgjøres vesentlig av granat-biotittgneis og biotitt-muskovittgneis.

Det vestvendte terrenget med mye solinnstråling og nærheten til fjorden gir et gunstig lokalklima med varm sommer og mild vinter. Plantegeografisk ligger området i boreonemoral vegetasjonssone, svakt oseanisk seksjon.

Naturreservatet favner stor variasjon i treslag. Mot landskapsvernområdet i nordøst forekommer hagemarkspreget skog med flere hule eiketrær. For øvrig er det definert 13 naturtypelokaliteter, herunder de rødlistede lågurt-eikeskog, alm-lindeskog og rik sumpskog.

Det er ikke tillatt å endre naturmiljøet. Vegetasjon og dyreliv er vernet mot ødeleggelse. Motorisert ferdsel er forbudt, dessuten er sykling og ridning kun tillatt på eksisterende veier angit på vernekartet.

Referanser
----------

1. ↑  «Norgeskart». Kartverket. Besøkt 27. mai 2022.
2. ↑  (no) Trolldalen naturreservat i Miljødirektoratets nettsted Naturbase
3. ↑  (no) Trolldalen naturreservat i Miljødirektoratets nettsted Naturbase
4. ↑  «Forskrift om vern av Trolldalen naturreservat, Oppegård kommune, Akershus». Lovdata. Besøkt 27. mai 2022.
5. ↑  «Trolldalen naturreservat» (PDF). Klima- og miljødepartementet. Desember 2018. Besøkt 27. mai 2022.

|  |  |
| --- | --- |
| Oppslagsverk/autoritetsdata | Naturbase
 |
En **roblog** (fra *robot* og *blogg*». er en blogg som kontrolleres av roboter på egen hånd uten menneskelig styring.

Med utviklingen som skjer innenfor robotikk vil konseptet med egne blogger for roboter øke. Mange har begynt å få ulike roboter i hjemmene sine og ønsker kanskje at disse kan fortelle sin egen historie til beboende i hjemmet, men også familie og venner.

En roblog kan samle og generere informasjon basert på dens interaksjon med omgivelsene og handlinger i verden. Roblog som et konsept er en spesialisert utgave av Blogject som konsept ble etablert av Julian Bleecker.

Daglige bloggposter kan være skrevet i naturlig språk og rapportere interessante situasjoner og mulige problemer som oppstår. En roblog kan også bidra i diskusjoner på sin egen blogg, eventuelt motta råd og tips direkte fra mennesker som kan brukes til å endre oppførelse og logikk.

Eksterne lenker
---------------

* Aibo Roblog #1 – En AIBO kalt Pedro
* Aibo Roblog #2 – En AIBO kalt Brenda
* Aibo Roblog #3 – En AIBO kalt Racker
Typisk fremvinge fra en bladtege, med den lukkede åren, som danner to vingeceller, på den membrane vingespissen.
***Psallus ambiguus*** er en tege som tilhører familiegruppen bladteger (Miridae). 

*Psallus ambiguus* er den vanligste av de norske bladtegene i slekten *Psallus*. Den er vanligst lengst sør, men finnes på egnede steder i hele Norge. Vanlig sørover i Europa.

Utseende
--------

Ingen av artene i slekten *Psallus* er over 6 millimeter, ellers er slekten tallrik og har arter med ganske forskjellig utseende. 

*Psallus ambiguus* er 4-5 millimeter lang. Den er litt langoval og svart eller litt svartbrun. Ofte er hannen litt mer rødlig brun enn hunnen. Issen kan være litt gul.

Dekkvingens *cuneus* er gjerne litt rødlig farget. *Membranen* har en gul flekk ved *cuneus*. Årene danner to lukkede celler på membranen, som hos de fleste bladtegene (Miridae). Beina er generelt litt lysere enn kroppen.

Levevis
-------

*Psallus ambiguus* lever på ulike arter av løvtrær, særlig på or (*Alnus sp.* ). 

Tegen har ufullstendig forvandling, overgang fra nyklekt larve til det voksne kjønnsmodne insektet går gradvis gjennom flere hudskift (nymfestadier). Nymfene ligner mer og mer på de voksne (imago) for hvert hudskifte. 

De voksne (imago) finnes i juni til august.

Systematisk inndeling
---------------------

**Treliste**
* Nebbmunner (Hemiptera)
	+ underorden **teger** (Heteroptera)
		- gruppe **Cimicomorpha**
			* familie **bladteger** (Miridae)
				+ underfamilien **Phylinae**
					- slekten *Psallus*
						* ***Psallus ambiguus* (Fallén, 1807)**

Kilder
------

* Coulianos, C.-C. 1998. *Annotated Catalogue of the Hemiptera-Heteroptera of Norway.* Fauna Norwegia Ser.B 45 (1-2), side 11-39.
* Gaun, Sven 1974. *Blomsterteger (Miridae).* Danmarks Fauna nr.81, 279 sider.

Eksterne lenker
---------------

* (en) *Psallus ambiguus* i Encyclopedia of Life Rediger på Wikidata

* (en) *Psallus ambiguus* i Global Biodiversity Information Facility Rediger på Wikidata

* (no) *Psallus ambiguus* hos Artsdatabanken Rediger på Wikidata

* (sv) *Psallus ambiguus* hos Dyntaxa Rediger på Wikidata

* (en) *Psallus ambiguus* hos Fauna Europaea Rediger på Wikidata

* (en) *Psallus ambiguus* hos NCBI Rediger på Wikidata

* (en) *Kategori:Psallus ambiguus* – bilder, video eller lyd på Wikimedia Commons Rediger på Wikidata